F. Gērijs Grejs
Fēlikss Gērijs Grejs (angļu: Felix Gary Gray; dzimis 1969. gada 17. jūlijā) ir amerikāņu kinorežisors un producents. Savas karjeras sākumā bijis tādu mūziķu kā Ice Cube, Dr. Dre, TLC un Outkast mūzikas videoklipu režisors. Savu pirmo pilnmetrāžas filmu, komēdiju "Piektdiena" (Friday), režisējis 1995. gadā. Vēlāk bijis tādu filmu kā Set It Off (1996), The Negotiator (1998), "Pats par sevi" (A Man Apart, 2003), "Itālijas variants" (2003), "Vēsā mierā" (Be Cool, 2005), "Likumpaklausīgs pilsonis" (2009), "Ielu balsis" (2015) un "Vīri melnā: Globālie draudi" (2019) režisors. Bijis arī "Ātrs un bez žēlastības" filmu sērijas astotās filmas režisors.